ddrg/super_eurlex huggingface dataset:
Grupai ir arī ciešas saiknes ar Krievijas prezidentu Vladimir Putin un Krievijas valdību, un laikposmā no 2013. līdz 2015. gadam tā ir saņēmusi valsts finansējumu no Kremļa. Tādējādi Nightwolves ir vienība vai struktūra, kura sniedz materiālu atbalstu darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība. Turklāt tā ir vienība, kas ir atbildīga par tādām darbībām vai politiku vai atbalsta un īsteno tādas darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība, kā arī stabilitāte un drošība Ukrainā.

105.

The Federal Agency for the Commonwealth of Independent States Affairs, Compatriots Living Abroad, and International Humanitarian Cooperation (Rossotrudnichestvo) (Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству (Россотрудничество)

Galvenās mītnes adrese: Krievijas Federācija, 119019, Moscow, Vozdvizhenka Str. 18/9 Tālrunis: +7 (495) 690-12-45 E-pasts: rossotr@rs.gov.ru Tīmekļa vietne : https://rs.gov.ru Vienības veids: Krievijas Federālā valdības aģentūra Reģistrācijas vieta: Krievijas Federācija, 119019, Moscow, Vozdvizhenka Str. 18/9 Reģistrācijas datums: 6.9.2008.

Federal Agency for the Commonwealth of Independent States, Compatriots Living Abroad, and International Humanitarian Cooperation (Rossotrudnichestvo) ir federāla izpildstruktūra, kuras uzdevums ir sniegt valsts pakalpojumus un pārvaldīt valsts īpašumu, lai atbalstītu un attīstītu starptautiskās attiecības starp Krievijas Federāciju un Neatkarīgo Valstu Sadraudzības dalībvalstīm un citām ārvalstīm. Tā ir galvenā valsts aģentūra, kas demonstrē Kremļa maigo varu un hibrīdietekmi, tostarp popularizē tā saukto “Russkiy Mir” koncepciju. Jau daudzus gadus tā darbojas kā Krievijas tautiešu un ietekmētāju tīkla jumta organizācija un finansē dažādus publiskās diplomātijas un propagandas projektus, kas saliedē prokrievisko spēku darbības un izplata Kremļa vēstījumus, tostarp vēstures pārskatīšanu. Rossotrudnichestvo aktīvi rīko starptautiskus pasākumus, kuru mērķis ir plašākā sabiedrībā nostiprināt tādu uztveri, ka okupētās Ukrainas teritorijas ir Krievijas teritorija. Rossotrudnichestvo vadītājs un vadītāja vietnieks ir skaidri parādījuši savu atbalstu Krievijas agresijas karam pret Ukrainu. Tādējādi aģentūra Rossotrudnichestvo ir atbildīga par tādām darbībām vai politiku vai atbalsta vai īsteno tādas darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība vai stabilitāte vai drošība Ukrainā. Turklāt tā ir atbildīga par materiālu vai finansiālu atbalstu Krievijas Federācijas valdībai, kura ir atbildīga par Krimas aneksiju un Ukrainas destabilizāciju, un par ieguvumiem no tās.
Landkreis Cuxhaven

Beginnend im Ort Lunestedt am Bahnübergang/Heerstedter Straße (K45) Richtung Norden bis zur Querung des Gewässers “Dohrener Bach“. Dem Verlauf des Baches stromaufwärts in östlicher Richtung entlang bis zum Übergang auf die Straße “Kiefernweg“ (B71), auf dieser Straße weiter bis nach Beverstedt. An der Kreuzung der L134 auf die Straße “Alte Bundesstraße“ übergehend in die Straße “Logestraße“. Dieser folgend bis zur Kreuzung der Straße “Wellener Straße“ (L128). Nach Süden weiter auf der L128, bis zur Straße “Drillmoor“ in Richtung Kramelheide abbiegend. Dem Straßenverlauf folgend und in die Straße “Nasse Straße“ abbiegend auf die Straße “Neue Dorfstraße“ (L128) in Richtung Oldendorf, ab der Abbiegung der Straße “Im Dorfe“ (K42) dieser folgend Richtung Brunshausen. In die Straße “Hirtenweg“ abbiegend und dem Straßenverlauf folgend bis nach Seebeck auf die Straße “Seebeck“ bis zum Flussübergang “Billerbeck“.

Dem Flussverlauf stromaufwärts folgend, übergehend in das Gewässer “Stubbengraben“ bis zur Straßenüberquerung der Straße “Haßbüttel“. Der Straße Richtung Norden folgend übergehend in die Straße “Haßbütteler Weg“ in Richtung Bokel. An der Kreuzung auf die Straße “Hauptstraße“ (L134), abbiegend in die Straße “Littstraße“, übergehend in die Straße “Lehmkuhlweg““Hahnenbergsweg“ und “Immenberg“. Abbiegend in die Straße “Mittelstraße“ dann übergehend in die Straße “Heiser Weg“ nach Norden abbiegen in die Straße “Oberheiser Straße“ übergehend in die Straßen “Oberheise“, Hollenerheide“, “Alte Reihe“ und weiter in die Straße “Schuldamm“, auf die Straße “Bei den Bauern“ (K45) fortlaufend bis zur Überquerung des “Bewehrer Abzugsgraben“ nach Norden in den Fluss “Lune“. Der Lune flussabwärts folgend bis zur Mündung des “Hammerwiesen Graben“. Diesem entlang, ankommend an der Straße “Heudamm“, weiter bis in die Straße “Raue Stätte“, abbiegend in die Straße “An der Bahn“ und dort weiter bis zum Bahnübergang als Ausgangspunkt.
1)

Lēmuma 2012/642/KĀDP II pielikumu aizstāj ar šādu: “II PIELIKUMS LĒMUMA 2.d PANTĀ MINĒTO JURIDISKO PERSONU, VIENĪBU VAI STRUKTŪRU SARAKSTS Baltkrievijas Aizsardzības ministrija 140 Repair Plant JSC 558 Aircraft Repair Plant JSC 2566 Radioelectronic Armament Repair Plant JSC AGAT - Control Systems - Managing Company of Geoinformation Control Systems Holding JSC AGAT - Electromechanical Plant OJSC AGAT - SYSTEM ATE - Engineering LLC BelOMO Holding Belspetsvneshtechnika SFTUE Beltechexport CJSC BSVT-New Technologies Gomel reģiona (oblast) izpildkomitejas Iekšlietu departaments Baltkrievijas Republikas Iekšlietu ministrijas iekšējais karaspēks KGB Alpha Kidma Tech OJSC Minotor-Service Minsk Wheeled Tractor Plant Oboronnye Initsiativy LLC OJS KB Radar Managing Company Peleng JSC Baltkrievijas Republikas militārās rūpniecības Valsts iestāde (State Authority for Military Industry of the Republic of Belarus) Baltkrievijas Republikas Valsts drošības komiteja (State Security Committee of the Republic of Belarus) Transaviaexport Airlines JSC Volatavto OJSC;
(1)

Kopš 2020. gada dažas dalībvalstis un trešās valstis ir ziņojušas par ūdeļu inficēšanos ar SARS-CoV-2 vīrusu, un ir konstatēts, ka infekcija var tikt pārnesta no cilvēka uz ūdelēm un no ūdelēm uz cilvēku. Tādējādi Komisijas Īstenošanas lēmums (ES) 2021/788 (2) paredz noteikumus par to, kā Savienībā saskaņoti jāuzrauga un jāziņo par konkrētu sugu dzīvnieku inficēšanos ar SARS-CoV-2.
(3)

Tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti attiecas uz šādiem būvizstrādājumiem: — ēku vienībām paredzēta pastiprināta, augsta blīvuma EPS būvpaneļu sistēma, — būvkomplekts, kura pamatā ir masīvi paneļi ar metāla rāmja konstrukciju, — konsoles tipa margas/balustrāde no būvstikla, — uz vietas veidota siltumizolācija no minerālputām, — iepriekš uzstādīts enkurs fasādes betona elementu stiprināšanai, — trošu cilpu sistēma saliekamā betona un uz vietas izgatavotu betona elementu savienošanai, — komplekts saliekamo dūmeņu sistēmai ar ārējo sienu, kas izgatavota no betona un māla/keramikas dūmvada apdares kombinācijā ar plastmasas vai metāla dūmvada apdari un papildu kanālu, — ieliktnis no stiklšķiedrām, minerālvielām un organiskām vielām, ko izmanto ventilācijas kanālu oderēšanai, — ventilācijas sistēma no minerālvates ar apdari ārpusē un iekšpusē, — grīdas izlīdzinošā kārta uz cementa bāzes iekšējam un ārējam lietojumam.
101)

Grupa: Tata Motors Ltd, Jaguar Cars Ltd, Land Rover JLR Ireland (Services) Ltd, Software Engineering Centre Three Airport Avenue, Shannon Industrial Estate Shannon Co. Clare V14 YH92 Īrija
PADOMES LĒMUMS (ES) 2021/2123

(2021. gada 11. novembris)

par to, lai Eiropas Savienības vārdā parakstītu un provizoriski piemērotu Ilgtspējīgas zivsaimniecības partnerattiecību nolīgumu starp Eiropas Savienību un Mauritānijas Islāma Republiku un tā īstenošanas protokolu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,

ņemot vērā Eiropas Komisijas priekšlikumu,

tā kā:

No 2019. gada septembra līdz 2021. gada jūlijam notika astoņas sarunu kārtas ar Mauritāniju. Pēc minētajām sarunām 2021. gada 28. jūlijā tika parafēts Ilgtspējīgas zivsaimniecības partnerattiecību nolīgums starp Eiropas Savienību un Mauritānijas Islāma Republiku (“partnerattiecību nolīgums”) un tā īstenošanas protokols (“protokols”).

IR PIEŅĒMUSI ŠO LĒMUMU.

3. pants

Saskaņā, attiecīgi, ar to 20. un 19. pantu partnerattiecību nolīgumu un protokolu provizoriski piemēro no to parakstīšanas dienas (4), kamēr tiek pabeigtas procedūras, lai tie stātos spēkā.
(2)

Dialoga un sadarbības pastiprināšana un pakāpeniskas konverģences veicināšana ārējās un drošības politikas jomā, tostarp Kopējās drošības un aizsardzības politikas (KDAP) jomā, ir viens no Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (2), mērķiem.
(5)

Saskaņotais standarts EN 71-2:2020 ir skaidrāks un precīzāks nekā tā priekštecis EN 71-2:2011+A1:2014. Tas aptver šādus aspektus: papildu definīcijas, tādējādi labāk raksturojot, uz kurām rotaļlietām attiecas standarta specifikācijas; skaidrāku un precīzāku formulējumu; jaunas specifikācijas rotaļu masku kostīmiem, kuri satur vaļīgu pildījumu; papildu specifikācijas pirms testēšanas mazgāt vai iztīrīt rotaļu masku kostīmus (vai to nedarīt); specifikācijas rotaļlietu mazāku daļu testēšanai, tās apvienojot, kā arī pildījumu, apdares un rotājumu testēšanai; ilustratīvi masku rotaļlietu (piemēram, sejas masku vai aizsargķiveru) un rotaļu masku kostīmu piemēri un indikācijas par to, kā tās pārbaudīt; plūsmkartes, kurās parādīts, kā iegūt testa paraugus no rotaļu masku kostīmiem.
PADOMES LĒMUMS (ES) 2021/1854

(2021. gada 18. oktobris)

par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valsts nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, attiecībā uz ES un Jordānijas partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas partnerības prioritātes

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Eiropas un Vidusjūras reģiona valsts nolīgums par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, (1) (“nolīgums”) tika parakstīts 1997. gada 24. novembrī un stājās spēkā 2002. gada 1. maijā.

(2) Asociācijas padome ar Lēmumu Nr. 1/2016 (2) pieņēma ES un Jordānijas partnerības prioritātes un ar Lēmumu Nr. 1/2018 (3) pagarināja to termiņu līdz 2020. gada beigām.

(3) Vēstuļu apmaiņā abas puses vienojās par to, ka ES un Jordānijas partnerības prioritāšu kā pamatdokumenta to partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas partnerības prioritātes.

(4) Saskaņā ar nolīguma 91. pantu Asociācijas padome ir pilnvarota pieņemt lēmumus, lai sasniegtu nolīguma mērķus.

(5) Asociācijas padomei ir rakstiskā procedūrā jāpieņem lēmums par partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas partnerības prioritātes.

(6) Ir lietderīgi noteikt nostāju, kas Savienības vārdā jāieņem Asociācijas padomē, jo Asociācijas padomes lēmumam būs juridiskas sekas.

(7) Tādēļ Savienības nostājas Asociācijas padomē pamatā vajadzētu būt Asociācijas padomes lēmuma projektam,

IR PIEŅĒMUSI ŠO LĒMUMU.

1. pants Nostājas, kura Savienības vārdā jāieņem Asociācijas padomē, kas izveidota ar Eiropas un Vidusjūras reģiona valsts nolīgumu par asociācijas izveidi starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, attiecībā uz ES un Jordānijas partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunas, atjauninātas partnerības prioritātes, pamatā ir Asociācijas padomes lēmuma projekts (4).

2. pants Šis lēmums stājas spēkā tā pieņemšanas dienā.

Luksemburgā, 2021. gada 18. oktobrī Padomes vārdā – priekšsēdētājs J. BORRELL FONTELLES

(1) OV L 129, 15.5.2002., 3. lpp.

(2) ES un Jordānijas Asociācijas padomes Lēmums Nr. 1/2016 (2016. gada 19. decembris), vienojoties par ES un Jordānijas partnerības prioritātēm (OV L 355, 24.12.2016., 31. lpp.).

(3) ES un Jordānijas Asociācijas padomes Lēmums Nr. 1/2018 (2018. gada 12. decembris), ar kuru vienojas par ES un Jordānijas partnerības prioritāšu pagarināšanu (OV L 8, 10.1.2019., 34. lpp.).

(4) Skatīt dokumentu ST 12261/21 http://register.consilium.europa.eu.
(8)

Valstu vai to valdību vadītāji Portu sociālajā samitā 2021. gada 8. maijā atzina Eiropas sociālo tiesību pīlāru par būtisku atveseļošanas elementu, norādot, ka tā īstenošana stiprinās Savienības virzību uz digitālu, zaļu un taisnīgu pārkārtošanos un palīdzēs sasniegt augšupēju sociālo un ekonomisko konverģenci un risināt demogrāfiskās problēmas. Viņi uzsvēra, ka sociālā dimensija, sociālais dialogs un sociālo partneru aktīva iesaistīšana ir izteikti konkurētspējīgas sociālās tirgus ekonomikas pamatā. Viņi konstatēja, ka rīcības plāns sniedz noderīgas norādes Eiropas sociālo tiesību pīlāra īstenošanai, tostarp nodarbinātības, prasmju, veselības un sociālās aizsardzības jomā. Viņi atzinīgi novērtēja jaunos Savienības pamatmērķus 2030. gadam attiecībā uz nodarbinātību (nodarbinātiem vajadzētu būt vismaz 78 % iedzīvotāju vecumā no 20 līdz 64 gadiem), prasmēm (mācībās katru gadu būtu jāpiedalās 60 % pieaugušo) un nabadzības samazināšanu (būtu jāsamazina vismaz par 15 miljoniem cilvēku, tostarp pieciem miljoniem bērnu), kā arī pārskatīto sociālo rezultātu pārskatu, kas palīdzēs uzraudzīt progresu virzībā uz Eiropas sociālo tiesību pīlāra principu īstenošanu politikas koordinēšanā Eiropas pusgada kontekstā. Turklāt viņi norādīja, ka, Eiropai pakāpeniski atveseļojoties no Covid-19 pandēmijas, prioritāte būs pāriet no darbvietu aizsardzības uz darbvietu radīšanu un darbvietu kvalitātes uzlabošanu, kā arī uzsvēra, ka Eiropas sociālo tiesību pīlāra principu īstenošana būs būtiska, lai nodrošinātu vairāk un labāku darbvietu izveidi visiem iekļaujošas atveseļošanas ietvaros. Dalībvalstis uzsvēra savu iestāšanās par vienotību un solidaritāti, kas nozīmē arī to, ka visiem tiek nodrošinātas vienādas iespējas un neviens netiek atstāts novārtā. Viņi apstiprināja savu Eiropadomes Stratēģiskajā programmā 2019.–2024. gadam noteikto apņēmību turpināt padziļināt Eiropas sociālo tiesību pīlāra īstenošanu Savienības un valstu līmenī, pienācīgi ņemot vērā attiecīgās kompetences un subsidiaritātes un proporcionalitātes principus. Visbeidzot, viņi uzsvēra, cik svarīgi arī augstākajā līmenī ir cieši sekot līdzi panāktajam progresam virzībā uz Eiropas sociālo tiesību pīlāra un Savienības 2030. gada pamatmērķu īstenošanu.
(15)

Daži no 23 uzaicinājumiem rīkoties, konkrēti, 4., 7., 12., 13., 17., 18. un 23. pasākums, neprasa, lai Komisija pieņemtu Savienības tiesību akta priekšlikumu, bet, šķiet, papildina vai palīdz sagatavot pasākumus tiesību aktu priekšlikumu pieņemšanai. Tā kā Komisijai netiek prasīts iesniegt Savienības tiesību akta priekšlikumu attiecībā uz kādu no minētajiem pasākumiem, tie neatbilst Regulas (ES) 2019/788 6. panta 3. punkta c) apakšpunkta nosacījumam, lai tos reģistrētu kā daļu no iniciatīvas priekšmeta. Tādējādi minētie pasākumi neietilpst šā lēmuma darbības jomā. Tomēr, ja Komisija uzskatītu par lietderīgu pieņemt tiesību akta priekšlikumu jomās, uz kurām attiecas šī iniciatīva, tā varētu apsvērt arī iespēju ņemt vērā savā priekšlikumā dažus no šiem elementiem.
(7)

Saskaņā ar Komisijas sākotnējo novērtējumu šķiet, ka iniciatīvas mērķis ir pieņemt Savienības ierobežojošos pasākumus (sankcijas), un tādējādi šķiet, ka uz to attiecas LESD 215. pants, kurā kā priekšnoteikums ir paredzēts, ka Padome pieņem lēmumu saskaņā ar Līguma par Eiropas Savienību V sadaļas 2. nodaļu (Īpaši noteikumi par kopējo ārpolitiku un drošības politiku). Komisija paskaidroja, ka, tā kā nav iepriekšēja Padomes lēmuma, tā nevar iesniegt priekšlikumu un jebkurā gadījumā šis priekšlikums būtu jāiesniedz kopā ar Savienības Augsto pārstāvi ārlietās un drošības politikas jautājumos. Tā arī norādīja, ka no iniciatīvas teksta nav skaidrs, vai tās vienīgais mērķis ir panākt vispārēju aizliegumu visiem produktiem, kas ievesti no nelikumīgām apmetnēm okupētās teritorijās, vai arī ir paredzētas arī citas reglamentēšanas formas pie Savienības robežas. Visbeidzot, Komisija lūdza organizatoriem precizēt, vai iniciatīva attiecas uz konkrētu teritoriju, vai arī tās mērķis ir vispārējs aizliegums, kas nav vērsts uz konkrētu valsti vai teritoriju.
(14)

Slovēnija uzskata, ka iemesls pieprasīt pagarinājumu par maksimāli pieļaujamajiem sešiem mēnešiem ir izskaidrojams ar to, ka joprojām ir būtisks atjaunojamo vadītāju kvalifikācijas karšu atlikums, kas ir par aptuveni 50 % lielāks, nekā parasti to varētu sagaidīt. Turklāt joprojām nav pārliecības par to, cik ilgi pandēmija turpināsies, un par to, cik ilgi paliks spēkā sociālās distancēšanās pasākumi.
(4)

Nīderlande 2021. gada 6. janvāra vēstulē Komisijai lūdza noteikt pārejas periodu saskaņā ar Lēmuma 2008/477/EK 2. panta 2. punktu, lai saglabātu abu iepriekšminēto TDD īstenošanas atļauju derīgumu līdz to termiņa beigām. Šīs atļaujas tika piešķirtas ar Ekonomikas un klimata politikas ministrijas Telekomunikāciju aģentūras (Agentschap Telecom van het Ministerie van Economische Zaken en Klimaat) lēmumiem. Viena atļauja tika piešķirta ar atsauces numuru AT-EZK/7635162 un dokumentācijas Nr. 6781570-G1, un tā ir derīga no 2013. gada 3. janvāra līdz 2030. gada 2. janvārim, un otra atļauja tika piešķirta ar atsauces numuru AT-EZK/7937970 un dokumentācijas Nr. 6697351, un tā ir derīga no 2010. gada 11. maija līdz 2030. gada 11. maijam.
(6)

Rumānijas iestādes paskaidro, ka rīkojuma projekts ir paredzēts, lai nodrošinātu, ka patērētāji Rumānijā tiek labāk informēti par to, cik svaigi ir viņiem tirgotie produkti, šajā gadījumā zivis, kā arī par to, ka piedāvātie produkti neapdraud ne viņu dzīvību, ne veselību. Rumānijas iestādes skaidro, ka Valsts patērētāju tiesību aizsardzības iestādes (ANPC) veiktās pārbaudes ir atklājušas, ka svaigu zivju klāstā tiek tirgoti pārtikas produkti, kuri nav svaigi, tādējādi apdraud to patērētāju veselību, kuri tos lieto.
(36)

Ņemot vērā 27.–32. apsvērumā minēto informāciju, Komisija uzskata, ka Gana nespēj nodrošināt, lai tās tirgū nenonāktu zvejas produkti, kas iegūti NNN zvejā. Piemēram, 2020. gada oktobrī veicot 21. apsvērumā minētos klātienes apmeklējumus, Elminas ostā tika novērota izkraušana no lielas kanoe laivas bez zvejas rīkiem vai tīkliem. No laivas glabāšanas tvertnēm tika izkrautas aptuveni 60x40 cm lielas saldētu zivju plātnes, kuras zivju tirgotāji tūlīt pārdeva turpat, pie kanoe laivas. Kanoe laivā nebija ne ģeneratora, ne saldētavas, kur varētu sagatavot šīs plātnes, – tās bija vienkārši pārklātas ar segām. Turklāt, analizējot divas saldētu zivju plātnes, kuras, izmantojot izdevību, tika nopirktas Elminas zivju izkraušanas vietā, tika secināts, ka 60 % no plātnēs esošajām 705 zivīm piederēja pie komerciāli nozīmīgu zivju sugām, tādām kā mazās pelaģiskās sugas, un to vidū bija arī zivis no ievērojami noplicinātajiem Sardinella aurita krājumiem un citām piekrastes pelaģiskajām sugām. Neviena no šīm zivīm nesasniedza Zvejniecības noteikumu (LI 1968) 14. pantā un minēto noteikumu pielikuma 1. tabulā noteikto minimālo pieļaujamo izkraušanas izmēru. Nozvejā konstatētais mazo pelaģisko sugu mazuļu daudzums liecināja par to, ka ticis izmantots linums ar acs izmēru/zvejas rīki, kas saskaņā ar valsts tiesību aktiem ir aizliegti. Šie konstatējumi līdzinās tiem, kas gūti no citiem atklāti pieejamiem informācijas avotiem un 30. apsvērumā minētā FAO pētījuma, kā arī Ganas iestāžu sniegtajai informācijai.
(1)

Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (“Tirdzniecības nolīgums”), parakstīja 2012. gada 26. jūnijā Briselē. Saskaņā ar Padomes Lēmumu 2012/735/ES (1) Tirdzniecības nolīgumu starp Savienību un tās dalībvalstīm un Peru provizoriski piemēro no 2013. gada 1. marta un ar Kolumbiju no 2013. gada 1. augusta.
(5)

Pasaules Veselības organizācija (PVO), Pasaules Dzīvnieku veselības organizācija (OIE) un Apvienoto Nāciju Organizācijas Pārtikas un lauksaimniecības organizācija (FAO) 2021. gada 20. janvārī izdeva kopīgu trīspusēju riska novērtējumu par jauniem apdraudējumiem no cilvēku–dzīvnieku–ekosistēmu mijiedarbības, un tajā pievērsās SARS-CoV-2 vīrusa izplatībai kažokādu ražošanai paredzēto dzīvnieku vidū (3). Riska novērtējumā ir ieteikts veikt dzīvnieku testēšanu uz SARS-CoV-2, pamatojoties uz risku, un to apsvērt tikai kā plašāku rīcību pret Covid-19 pieejas “Viena veselība” kontekstā, iekļaujot agrīnās brīdināšanas un kontroles sistēmu, kuras pamatā ir attiecīgi strādnieku un dzīvnieku inficēšanās gadījumu definīcijas. Saskaņā ar riska novērtējumu SARS-CoV-2 uzliesmojumu gadījumos, kas skar kažokzvēru audzētavas, ir ieteicams veikt vīrusu sekvencēšanu cilvēku un ūdeļu saslimšanas gadījumos, tostarp veikt filoģenētisko analīzi un gēnu sekvenču salīdzināšanu, lai izprastu infekcijas pārnešanas virzienu (proti, no dzīvnieka uz dzīvnieku, no dzīvnieka uz cilvēku, no cilvēka uz dzīvnieku vai no cilvēka uz cilvēku) un identificētu un novērtētu jebkādas radušās mutācijas.